stanford-oval/wikipedia huggingface dataset:
ג'ון פלויד
ביוגרפיה > מזכיר המלחמה

במרץ 1857 מונה פלויד כמזכיר המלחמה בממשלו של הנשיא ביוקנן, ועד מהרה חוסר יכולתו הניהולית בלטה, כולל ביצוע לקוי של המשלחת ליוטה (אנ'). פלויד היה מעורב בשערורייה שפרצה בסוף שנת 1860, לקראת תום כהונתו של ביוקנן ושנגעה למעילה בכספים של הלשכה לענייני אינדיאנים. אחיינה של רעייתו של פלויד, גודארד ביילי, שעבד במחלקת הפנים ושהוציא איגרות חוב מהכספת של הלשכה במהלך 1860, היה גם הוא מעורב בשערורייה זו. בין הנהנים מכספים אלו הייתה החברה "ראסל, מייג'ורס וודל", שבין שאר החוזים הממשלתיים שלה היה שירות הפוני אקספרס. בדצמבר 1860, כשהתבררה מעורבותו של פלויד בפרשה, ביקש ממנו הנשיא להתפטר מתפקידו. כמה ימים לאחר מכן הוגש כתב אישום נגד פלויד באשמת שחיתות, אך אישום זה בוטל ב-1861 מסיבות טכניות. אין כל הוכחה שהוא הפיק רווחים מהפרשה, ולמעשה בסיום תקופת כהונתו הוא ניצב בפני בעיות כלכליות.
אף על פי שפלויד התנגד בגלוי לפרישת מדינות הדרום מן האיחוד עם בחירתו של אברהם לינקולן לנשיאות, התנהלותו לאחר הבחירות, במיוחד לאחר הסכסוך שלו עם ביוקנן, נתפשה כחשודה והוא הואשם בעיתונות על שליחת כמויות עצמות של כלי נשק ותחמושת ממחסני הממשלה הפדרלית אל הדרום ערב פרוץ מלחמת האזרחים.
בזיכרונותיו מתקופת המלחמה כתב יוליסס ס. גרנט:
פלויד, מזכיר המלחמה, פיזר את הצבא כך שכוחות גדולים שלו ייכנסו למלכוד כאשר יחלו מעשי האיבה והעביר את התותחים ואת כלי הנשק הכלים ממאגרי נשק בצפון אל הדרום כך שהם יהיו בהישג יד כאשר המורדים יצטרכו אותם.
לאחר התפטרותו של פלויד, חקרה ועדה של הקונגרס בקיץ ובסתיו 1861 את מעשיו כמזכיר המלחמה. במסגרת עבודת הוועדה נבחן כל התיעוד ונבדקו פקודות המשלוח של כלי נשק ותחמושת מהשנים 1859 ו-1860. נמצא תיעוד שבתגובה לפשיטה של ג'ון בראון על הרפר'ס פרי, הוא תגבר מצבורי נשק ותחמושת פדרליים בכמה ממדינות הדרום ביותר מ-115,000 רובי מוסקט בסוף 1859. הוא גם הורה על העברת תחמושת כבדה למבצרים הכבדים בנמל גלווסטון שבטקסס ולמבצר החדש שב"אי הספינה" שעל חופי מיסיסיפי. ככל הנראה, בימים האחרונים לכהונתו הייתה לפלויד כוונה לשלוח את התותחים הכבדים הללו אך הוראותיו בוטלו על ידי הנשיא.
התפטרותו של פלויד ב-29 בדצמבר 1860 הואצה על ידי סירובו של הנשיא ביוקנן להורות למייג'ור רוברט אנדרסון לנטוש את מבצר פורט סאמטר, צעד שבסופו של דבר הוביל לפרוץ המלחמה. ב-27 בינואר 1861 הוא הואשם על ידי חבר המושבעים הגדול של מחוז קולומביה בקשירת קשר ובהונאה. פלויד הופיע לפני בית משפט פלילי בוושינגטון ב-7 במרץ 1861 כדי להשיב על ההאשמות נגדו. על פי המגזין Harper's Weekly כתב האישום בוטל.
כתב האישום נגד פלויד בוטל. כתב האישום כנגד מזכיר המלחמה לשעבר פלויד בוטל בבית המשפט בוושינגטון על בסיס העובדה שלא הייתה שום עדות על הונאה מצדו ושנמנע דיון בבית משפט על ההאשמה על רשלנות בפרשת אגרות החוב של האינדיאנים על פי חוק משנת 1857 שאוסר העמדה לדין כאשר הצד המעורב בעניין העיד לפני ועדה של הקונגרס שדנה בעניין.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1643
הערות שוליים

↑  Isaac N. Morris. Abstracted Indian trust bonds ... Report ... (and Supplemental report). Washington: Government Printing Office.
↑  Áine Cain, One of the worst US presidents in history wasn't just incompetent — it was his beliefs that led to failure, www.businessinsider.com, Feb 19, 2018.
↑  Jefferson Davis Vetoes Slave Trade Act - The Civil War
↑  Cowles, Calvin Duvall (1897). The War of Rebellion: A compilation of the official records of the Union and Confederate Armies. United States War Department. p. 864.
↑  Ulysses S. Grant, Frank J. Williams, The Personal Memoirs of Ulysses S. Grant: The Complete Annotated Edition, Harvard University Press, 2017, p. 214.
| --- | --- |
בקרת זהויות :  NLI: 987007378989905171  GND: 117514276  ISNI: 0000 0000 3596 5727  LCCN: n84005107  NARA: 10568461  NTA: 239972309  SNAC: w6k0777s  VIAF: 47542067   WorldCat (עם VIAF): 47542067 
הקבינט של נשיא ארצות הברית ג'יימס ביוקנן. פלויד שלישי משמאל
פלויד במדי צבא הקונפדרציה
הירי בצפון הוליווד

| --- | --- |

 מידע כללי
 סוג:  שוד בנק, קרב יריות 
 מדינה:  ארצות הברית 
 מיקום:  צפון הוליווד 
 קואורדינטות:  34°11′29″N 118°23′42″W﻿ / ﻿34.1914°N 118.3949°W﻿ / 34.1914; -118.3949
 משתתפים:  Larry Eugene Phillips Jr., Emil Mătăsăreanu, משטרת לוס אנג'לס 
 תאריך:  28 בפברואר 1997 
 נפגעים
 הרוגים:  2 
 פצועים:  20 
 
  (למפת לוס אנג'לס מוגדלת) הירי בצפון הוליווד(למפת לוס אנג'לס רגילה) הירי בצפון הוליווד he
 
הירי בצפון הוליווד היה שוד בנק מזוין שהתפתח לקרב יריות קשה בין שני שודדי בנק (לארי פיליפס ואמיל מהטארנו) שהיו חמושים ומשוריינים, לבין משטרת לוס אנג'לס, ב-28 בפברואר 1997.
שני השודדים חמושים במספר רובי סער, (כגון AR-15 m16 ו-AK-47 שעברו הסבה לנשק אוטומטי עם מחסנית בטא המכילה מאה כדורים) וכמה אקדחים, נכנסו לבנק בלוס אנג'לס ושדדו אותו. הם תכננו לצאת בתוך שמונה דקות, זמן התגובה של המשטרה לדעתם, והחזיקו מקלט רדיו כדי לעקוב אחרי תשדורות המשטרה.
לרוע מזלם, סיור של המשטרה הבחין בהם נכנסים לבנק והזעיק תגבורת. בעת היציאה מהבנק החל קרב יריות בין השוטרים לשודדים, אשר תועד ממצלמת מסוק של ערוץ טלוויזיה. השוטרים הצליחו לפגוע בכל שודד כעשר פעמים, אך לא הצליחו לחדור את שריון הארמיד שהם לבשו. במהלך הירי, שודד אחד התרחק מהבנק עם רכב, השודד השני ירה לכיוון השוטרים שבמהלכן הוא נפגע בידו ואקדחו נפל, כשהוא הרים אותו הוא ירה בעצמו. השודד שנמלט המשיך לנסוע רחוב וחצי ואז נטש את הרכב, (כנראה בשל חוסר אוויר בצמיגים שנפגעו במהלך חילופי הירי). הוא ניסה לגנוב רכב שננטש במקום על ידי אזרח, תוך כדי שהוא יורה ומנסה לפגוע באזרחים. לרוע מזלו מפתחות הרכב לא היו במתנע, באותו זמן הגיע צוות ה־SWAT (יחידה מיוחדת של המשטרה) והתנהל ביניהם קרב יריות קצר שבסיומו השודד נפצע ונהרג.
במהלך השוד נפגעו 11 שוטרים ו-7 אזרחים והוא ידוע כאחד האירועים הקשים בהיסטוריה של משטרת לוס אנג'לס. על התקרית יצא סרט טלוויזיה בשם "Minutes: The North Hollywood Shoot-Out ‏44" (אנ').
בעקבות האירוע החליטה ממשלת ארצות הברית לצייד חלק מהשוטרים בנשק חצי אוטומטי, כגון AR-15 ו-M16, נשק שהיה שמור לפני כן רק ליחידות מיוחדות.
אליפות ארצות הברית הפתוחה 1974

| --- | --- |

האצטדיון בו נערכו משחקי תחרויות היחידים
 ענף:  טניס 
 תקופת התחרות:  26 באוגוסט 1974 – 8 בספטמבר 1974 (14 ימים) 
 מספר תחרות:  94 
 עיר מארחת:  ניו יורק
 אצטדיון:  מועדון הטניס וסט סייד
 זוכה:  גברים:ג'ימי קונורס (ארצות הברית) נשים:בילי ג'ין קינג (ארצות הברית) זוגות גברים:בוב לוץ/סטן סמית' (ארצות הברית) זוגות נשים:רוזמרי קזאלס/בילי ג'ין קינג (ארצות הברית) זוגות מעורבים:פם טיגררן/ג'ף מסטרס (ארצות הברית)
 
 → אליפות ארצות הברית הפתוחה 1973 אליפות ארצות הברית הפתוחה 1975 ← 
 
אליפות ארצות הברית הפתוחה 1974 הייתה תחרות טניס שנערכה על מגרשי דשא במועדון הטניס ווסט סייד בקווינס. התחרויות התחילו ב-26 באוגוסט והסתיימו ב-8 בספטמבר. זו הייתה האליפות ה-94 מאז ייסודה.
זו הייתה האליפות האחרונה על מגרש מדשא.
התחרות > תחרות הנשים

בתחרות הנשים השתתפו 64 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג:
כריס אוורט (ארצות הברית ארצות הברית), הודחה בחצי הגמר
בילי ג'ין קינג (ארצות הברית ארצות הברית), מנצחת תחרויות 1971 ו-1972, ניצחה בתחרות
אולגה מורוזובה (ברית המועצות ברית המועצות), לא השתתפה
קרי מלוויל (אוסטרליה אוסטרליה), הודחה ברבע הגמר
איבון גולגונג (אוסטרליה אוסטרליה), הפסידה במשחק הגמר
רוזמרי קזאלס (ארצות הברית ארצות הברית), הודחה ברבע הגמר
וירג'יניה וייד (בריטניה בריטניה), מנצחת תחרות 1968,הודחה בסיבוב השני
לסלי האנט (אוסטרליה אוסטרליה), הודחה ברבע הגמר
מנצחת תחרות 1972 מרגרט קורט (אוסטרליה אוסטרליה) לא השתתפה בתחרות. במשחק הגמר בילי ג'ין קינג (ארצות הברית ארצות הברית) נפגשה עם איבון גולגונג (אוסטרליה אוסטרליה) וניצחה בשלוש מערכות.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | רבע הגמר | רבע הגמר | רבע הגמר | רבע הגמר | רבע הגמר |  |  | חצי הגמר | חצי הגמר | חצי הגמר | חצי הגמר | חצי הגמר |  |  | משחק הגמר | משחק הגמר | משחק הגמר | משחק הגמר | משחק הגמר |
 
|   |  2 |   ארצות הברית בילי ג'ין קינג | 6 | 7 |   |   |  |  |  |  |  |  |  |  |  |  |  |  |  |
|  |  6 |   ארצות הברית רוזמרי קזאלס | 1 | 6 |   |   |  |  |  |  |  |  |  |  |  |  |  |  |  |
|  |  6 |   ארצות הברית רוזמרי קזאלס | 1 | 6 |   |   |   |  2 |   ארצות הברית בילי ג'ין קינג | 2 | 6 | 6 |   |  |  |  |  |  |  |
|  |  |  |  |  |  |   |   |  2 |   ארצות הברית בילי ג'ין קינג | 2 | 6 | 6 |   |  |  |  |  |  |  |
|  |  |  |  |  |  |   |   |   ארצות הברית ג'ולי הלדמן |   ארצות הברית ג'ולי הלדמן | 6 | 3 | 1 |   |  |  |  |  |  |  |
|  |   ארצות הברית ג'ולי הלדמן |   ארצות הברית ג'ולי הלדמן | 7 | 7 |   |   |   |   ארצות הברית ג'ולי הלדמן |   ארצות הברית ג'ולי הלדמן | 6 | 3 | 1 |   |  |  |  |  |  |  |
|  |   ארצות הברית ג'ולי הלדמן |   ארצות הברית ג'ולי הלדמן | 7 | 7 |   |   |  |  |  |  |  |  |   |  |  |  |  |  |  |
|   |   ארצות הברית ננסי ריצ'י-גונטר |   ארצות הברית ננסי ריצ'י-גונטר | 5 | 6 |   |   |  |  |  |  |  |  |   |  |  |  |  |  |  |
|  |  |   |   |   |   |   |   |   |   |   |   |   |   |   |  2 |   ארצות הברית בילי ג'ין קינג | 3 | 6 | 7 |
|  |  |   |   |   |   |   |   |   |   |   |   |   |   |   |  5 |   אוסטרליה איבון גולגונג | 6 | 3 | 5 |
|   |  5 |   אוסטרליה איבון גולגונג | 6 | 7 |   |   |  |  |  |  |  |  |   |  |  |  |  |  |  |
|  |  4 |   אוסטרליה קרי מלוויל | 4 | 5 |   |   |  |  |  |  |  |  |   |  |  |  |  |  |  |
|  |  4 |   אוסטרליה קרי מלוויל | 4 | 5 |   |   |   |  5 |   אוסטרליה איבון גולגונג | 6 | 6 | 6 |   |  |  |  |  |  |  |
|  |  |  |  |  |  |   |   |  5 |   אוסטרליה איבון גולגונג | 6 | 6 | 6 |   |  |  |  |  |  |  |
|  |  |  |  |  |  |   |   |  1 |   ארצות הברית כריס אוורט | 0 | 7 | 3 |   |  |  |  |  |  |  |
|  |  8 |   אוסטרליה לסלי האנט | 6 | 3 |   |   |   |  1 |   ארצות הברית כריס אוורט | 0 | 7 | 3 |   |  |  |  |  |  |  |
|  |  8 |   אוסטרליה לסלי האנט | 6 | 3 |   |   |  |  |  |  |  |  |  |  |  |  |  |  |  |
|   |  1 |   ארצות הברית כריס אוורט | 7 | 6 |   |   |  |  |  |  |  |  |  |  |  |  |  |  |  |
התחרות > תחרות זוגות גברים

בתחרות השתתפו 51 זוגות. להלן הזוגות שקיבלו דירוג:
ג'ון ניוקומב וטוני רוץ' (אוסטרליה אוסטרליה), הודחו בחצי הגמר
סטן סמית' ובוב לוץ (ארצות הברית ארצות הברית), מנצחי תחרות 1968, ניצחו בתחרות
ארתור אש ורוסקו טנר (ארצות הברית ארצות הברית), הודחו בסיבוב הראשון
צ'רלי פסרל ואריק ואן דילן (ארצות הברית ארצות הברית), הודחו בסיבוב הראשון
אוון דוידסון וקן רוזוול (אוסטרליה אוסטרליה), הודחו בסיבוב השני
ג'ון אלכסנדר (אוסטרליה אוסטרליה) ומרטי ריסן (ארצות הברית ארצות הברית), הודחו ברבע הגמר
בריאן גוטפריד (ארצות הברית ארצות הברית) וראול רמירס (מקסיקו מקסיקו), הודחו ברבע הגמר
פטריסיו קורנחו/חיימה פילו (צ'ילה צ'ילה), הפסידו בגמר
מנצחי תחרות 1973 אוון דוידסון וג'ון ניוקומב (אוסטרליה אוסטרליה) השתתפו בתחרות אך עם פרטנרים אחרים. במשחק הגמר סטן סמית' ובוב לוץ (ארצות הברית ארצות הברית) נפגשו עם פטריסיו קורנחו וחיימה פילו (צ'ילה צ'ילה) וניצחו בשתי מערכות.
התחרות > תחרות זוגות נשים

בתחרות השתתפו 32 זוגות. להלן זוגות שזכו בדירוג:
איבון גולגונג (אוסטרליה אוסטרליה) ופגי מישל (ארצות הברית ארצות הברית), הודחו בחצי הגמר
רוזמרי קזאלס ובילי ג'ין קינג (ארצות הברית ארצות הברית), ניצחו בתחרות
פרנסואז דיר (צרפת צרפת) ובטי שטוב (הולנד הולנד), מנצחות תחרות 1972, הפסידו במשחק הגמר
הלן גורלי וקרן קרנצ'קה (אוסטרליה אוסטרליה), הודחו ברבע הגמר
מזוג מנצחות 1973 מרגרט קורט (אוסטרליה אוסטרליה) לא השתתפה בתחרות. במשחק הגמר רוזמרי קזאלס ובילי ג'ין קינג (ארצות הברית ארצות הברית) נפגשו עם פרנסואז דיר (צרפת צרפת) ובטי שטוב (הולנד הולנד) וניצחו בשלוש מערכות.
התחרות > תחרות זוגות מעורבים

בתחרות השתתפו 32 זוגות. להלן זוגות שזכו בדירוג:
בילי ג'ין קינג (ארצות הברית ארצות הברית) ואוון דוידסון (אוסטרליה אוסטרליה), מנצחי תחרויות 1971 ו-1973, הודחו בחצי הגמר
וירג'יניה וייד (בריטניה בריטניה) ואלכסנדר מטרוולי (ברית המועצות ברית המועצות), הודחו בשמינית הגמר
כריס אוורט וג'ימי קונורס (ארצות הברית ארצות הברית), הפסידו במשחק הגמר
לסלי צ'ארלס ומארק פארל (בריטניה בריטניה), הודחו ברבע הגמר
מנצחי תחרות 1973 בילי ג'ין קינג (ארצות הברית ארצות הברית) ואוון דוידסון (אוסטרליה אוסטרליה) הודחו בחצי גמר. במשחק הגמר הזוג הלא מדורג פם טיגררן (ארצות הברית ארצות הברית) וג'ף מסטרס (אוסטרליה אוסטרליה) נפגשו כריס אוורט וג'ימי קונורס (ארצות הברית ארצות הברית) וניצחו בשתי מערכות.
ג'ימי קונורס, מנצח התחרות
בילי ג'ין קינג, מנצחת התחרות
ג'ייקו

| --- | --- |
קובץ:Jhayco jmp.jpg
 לידה:  9 באפריל 1993 (בן 31) ריו פיידראס, פוארטו ריקו
 שם לידה:  חסוס מנואל נייבס קורטס
 שם במה:  ג'יי קורטס ג'ייקו
 מוקד פעילות:  פוארטו ריקו 
 תקופת הפעילות:  מ-2013
 עיסוק:  זמר, פזמונאי, מפיק מוזיקלי
 סוגה:  רגאטון • R&B • טראפ לטיני • פופ לטיני
 שפה מועדפת:  ספרדית פוארטו-ריקנית 
 כלי נגינה:  קולות • קלידים • סינתיסייזר
 חברת תקליטים:  יוניברסל
 שיתופי פעולה בולטים:  ג'יי באלווין, באד באני, נאטי נטשה, אוזונה
 jhayco.com
 פרופיל ב-IMDb
 
חסוס מנואל נייבס קורטס (בספרדית: Jesús Manuel Nieves Cortez; נולד ב-9 באפריל 1993), ידוע בשם הבמה ג'ייקו (Jhayco), ולשעבר ג'יי קורטס (Jhay Cortez), הוא זמר, פזמונאי ומפיק מוזיקלי פוארטו ריקני.
ביוגרפיה

קורטס נולד בריו פיידראס שבפוארטו ריקו. לאחר מכן, עבר להתגורר בקמדן שבניו ג'רזי, ובעקבות כך ילדותו הייתה דו-לשונית.
קריירה מוזיקלית

קורטס החל לכתוב מוזיקה בגיל 11, ופרץ לתעשיית המוזיקה בגיל 22. קורטס ידוע בכתיבת להיטי רגאטון רבים, בהם "Criminal", "I Like It" ו-"I Can't Get Enough", בין היתר. לאחר מכן, החל לעסוק גם בזמרה, ובשנת 2018 הוציא את המיני-אלבום הראשון שלו, Eyez On Me, תחת חסותה של חברת יוניברסל מיוזיק גרופ.
בשנת 2019 הוציא את אלבום הבכורה שלו, Famouz, שזכה להצלחה נטויה, תוך שהגיע למקום ה-164 במצעד הבילבורד 200. האלבום כולל את הסינגל "No Me Conoce", לו הופק רמיקס בשיתוף הזמרים ג'יי באלווין ובאד באני, שזכה להצלחה רבה תוך שהגיע למקום ה-4 במצעד השירים הלטיני של הבילבורד, ואף נכלל באלבום.
בשנת 2020, השתתף בשיר "La Luz (Fin)" של הזמרת-יוצרת הקולומביאנית-אמריקאית קאלי אוצ'יס, אשר נכלל באלבומה, Sin Miedo (del Amor y Otros Demonios). בהמשך השנה, הוציא יחד עם באד באני את השיר "Dakiti", שנכלל באלבומו, El Último Tour Del Mundo והגיע למקום הראשון במצעד הבילבורד גלובל 200.
חיים אישיים

קורטס היה במערכת יחסים עם כוכבת הסרטים למבוגרים מיא ח'ליפה.
מחלוקות

בשנת 2020, קורטס ניהל ריב עם הזמר בראיינט מאיירס ב-טוויטר. השניים הוציאו דיסטראקים אחד על השני.
דיסקוגרפיה > אלבומי אולפן

2019: Famouz
2020: Famouz Reloaded
2021: Timelezz
2024: Le Clique: Vida Rockstar (X)
דיסקוגרפיה > מיני-אלבומים

2018: Eyez On Me
הערות שוליים

↑  Historia y biografía de Jhay Cortez, Historia y biografía de, ‏2019-05-24 (בספרדית)
↑  ¿Quién es Jhay Cortez, el artista que J Balvin presentó en su Instagram?, Heabbi.com, ‏2018-04-10 (בספרדית)
↑  Latin Artist on the Rise: Meet Jhay Cortez, The New Urban Act to Have on Your Radar, Billboard, ‏2019-06-20
↑  Jhay Cortez es el compositor de muchos éxitos como I like It, People en Español (באנגלית)
↑  Jhay Cortez salió para demostrar que es el futuro en "Eyez On Me", Heabbi.com, ‏2018-05-21 (בספרדית)
↑  Jhay Cortez, Billboard
↑  Puerto Rican Hitmaker Jhay Cortez Doesn't Need American Hip-Hop’s Approval, www.vice.com (באנגלית)
↑  Matthew Ismael Ruiz, Your Guide to Urbano’s Power Players: The New Stars, OGs, and Next Class, Vulture, ‏2019-07-03 (באנגלית)
↑  Jhay Cortez Sings About a Woman Who Pretends Not to Know Him in 'No Me Conoce' Translated Lyrics, Billboard, ‏2019-06-26
↑  Rubén Ortega, Kali Uchis estrena “La Luz”, junto a Jhay Cortez, Indie Rocks!, ‏2020-10-02 (בספרדית)
↑  Bad Bunny & Jhay Cortez's 'Dakiti' Is First Latin Hit to Simultaneously Top Both Billboard Global Charts, Billboard (באנגלית)
↑  Jhay Cortez y Mia Khalifa confirma su relación con un beso en Instagram, MARCA, ‏2021-11-07 (בספרדית)
↑  LOS40, Guerra entre Jhay Cortez y Bryant Myers: la historia de canciones ‘no escritas’ | Música, LOS40, ‏2020-05-20 (ב־European Spanish)
↑  Game Over de Jhay Cortez, segunda round del beef El Zocco, El Zocco, ‏2020-05-16 (בספרדית)
| --- | --- |
בקרת זהויות :  ISNI: 0000 0004 7583 1319  LCCN: no2019167939  MusicBrainz: 2b67658e-429f-425a-adf5-345b13112fc1  VIAF: 13157468013122322722   WorldCat (עם VIAF): 13157468013122322722
תעביר את זה הלאה

ערך זה עוסק בבקשה להעביר מעשה טוב הלאה במקום להחזיר למבצע המקורי. אם התכוונתם למשמעות אחרת, ראו .
תעביר את זה הלאה (באנגלית: Pay it forward) הוא ביטוי המתאר מצב שבו המוטב ממעשה טוב גומל חסד לזולת במקום להחזיר טובה למיטיבו. מושג חליפי באנגלית המתייחס לאותו רעיון הוא הדדיות סדרתית (serial reciprocity).
הרעיון העומד מאחורי הביטוי ישן, אך ייתכן שהביטוי באנגלית נטבע על ידי לילי הארדי האמונד בספרה מ-1916 "בגן העונג". הרומן "בין כוכבי לכת" של רוברט היינליין משנת 1951 סייע להפצת הביטוי. הביטוי נכנס לשפה העברית בעקבות היציאה לאקרנים של הסרט תעביר את זה הלאה, אשר היווה השראה לפרויקטים חברתיים רבים.
"תעביר את זה הלאה" (או "שלם את זה קדימה", בתרגום מילולי) מיושם בדיני החוזים של הלוואות כאשר המוטב הוא צד שלישי. הנושה מציע לחייב את האפשרות לשלם את החוב קדימה על ידי מתן הלוואה לאדם שלישי במקום להחזירו לנושה המקורי. חוזה זה עשוי לכלול את ההוראה לפיה החייב רשאי לפרוע את החוב באותו מטבע, תוך הלוואת סכום זהה לצד הנתון בקשיים כלכליים דומים לשלו לאחר שיהיו לו האמצעים, ובאותם תנאים. החוב והתשלומים יכולים להיות כספיים או באמצעות ביצוע מעשים טובים. סוג עסקה זה דומה לנתינה חלופית, בה מבקש מקבל המתנה הפוטנציאלי (למשל, בעל יום ההולדת) לתרום בשמו לארגון מסוים, אשר לרוב מעניק תעודה תמורת התרומה.
היסטוריה > הפיכת הנהנה לחלק משרשרת הנתינה המאוחרת

בקהלת י"א א' כתוב: "שלח לחמך על פני המים, כי ברב הימים תמצאנו". לפסוק פירושים רבים, שאחד מהם עוסק בסיוע לא הדדי לזולת, מתוך תקווה לסגירת מעגל, כך שהמיטיב יזכה ליהנות בעקיפין מן המעשה טוב שעשה.
בשנת 1980 הופיע קומיקס משלים בן שישה עשר עמודים של מארוול בשיקגו טריביון בשם "What Price a Life?". לאחר מכן הוא הודפס מחדש כסיפור הגיבוי ב-Marvel Team-Up #126 מפברואר 1983. זה היה ציוות בין ספיידרמן לענק הירוק, שבו ספיידרמן עוזר להאלק להימלט מהמשטרה שחשבה בטעות שהוא תוקף אותם. לאחר מכן, הם נפגשים בזהותם הסודית, כאשר פיטר פארקר מזהיר את ברוס באנר לעזוב את העיר בגלל המתקפה לכאורה של האלק על המשטרה. אבל באנר מרושש, ואינו יכול להרשות לעצמו אפילו דמי נסיעה באוטובוס. פרקר נותן לבאנר את שטר ה-$5 האחרון שלו, ואמר שמישהו נתן לו כסף כשהיה מרושש, וכך הוא מחזיר את החוב. מאוחר יותר, בשיקגו, האלק מתעמת עם שודדים שזה עתה שדדו מקשיש את כספי הפנסיה שלו, את כל כספו. לאחר שסיים עם השודדים, האלק פונה לעבר הקורבן. הגמלאי חושב שהאלק עומד לתקוף גם אותו, אבל במקום זאת, האלק נותן לו שטר של 5 דולר. מסתבר שאותו קשיש הוא זה שנתן מוקדם יותר לפיטר פארקר שטר של 5 דולר.
הרומן והסרט "תעביר את זה הלאה" ופרויקטים בעקבותיהם

בשנת 1999 פורסם הרומן של קתרין ריאן הייד, Pay It Forward, אשר עובד בשנת 2000 לסרט בעל אותו שם, שהופץ על ידי האחים וורנר ובו כיכבו קווין ספייסי, הלן האנט והיילי ג'ואל אוסמנט. בספר ובסרט של ריאן הייד, המושג "להעביר את זה הלאה" מוגדר כחובה לעשות שלושה מעשים טובים עבור אחרים בתגובה למעשה טוב שמקבלים. מעשים טובים כאלה צריכים להגשים דברים שהאדם האחר לא יכול להשיג בעצמו. בדרך זו, עזרה הדדית יכולה להתפשט אקספוננציאלית בחברה, וליצור תנועה חברתית שתהפוך את העולם למקום טוב יותר.
בשנת 2007, יום ה-Pay It Forward הבינלאומי נוסד באוסטרליה על ידי בלייק ביטי. הוא התפשט מאז ל-70 מדינות עם למעלה מ-50 הכרזות של מדינות וערים. מעריכים שהוא העניק השראה ליותר מחמישה מיליון מעשי חסד והופיע בערוצים האמריקאיים 7, 9, 10, ABC, NBC, Fox 5, Fox 8 ו־Global News בקנדה.
ב-5 באפריל 2012, WBRZ-TV, שלוחה של חברת השידור האמריקאית בעיר באטון רוז', לואיזיאנה, כתבה על The Newton Project, ארגון הסברה שנוצר בשנת 2011 כדי להדגים שכל אדם יכול לשנות מציאות פשוט על ידי השקעת זמן כדי להראות אהבה, הערכה וחסד לסובבים. הארגון יישם את הקונספט הקלאסי של העברה הלאה, אך גם עקב אחר שרשרות המעשים הטובים על ידי מעקב אחר צמידים עם מזהים ייחודיים, שהועברו מן המיטיבים אל המוטבים. אתר מקוון ספר באמצעות הצמידים את האנשים שקיבלו מעשים טובים במסגרת הפרויקט.
העמותה הישראלית "תעביר את זה הלאה בשפת הסימנים", בית ספר ללימוד שפת הסימנים, קמה בשנת 2010 ופורקה בשנת 2024.
בריאות הציבור ורפואה

העברה הלאה שימשה גם ברפואה ובבריאות הציבור. בהקשר זה, מוצע לאדם שירות בריאות חינם (בדיקה או חיסון), ולאחר מכן הוא נשאל אם ברצונו לתרום כסף או תמיכה לא כספית כדי לאפשר לאחרים לקבל שירותים כאלה. מספר ניסויים קליניים מצביעים על כך שגישה זו יכולה להגביר את ההיענות לטיפול. נחוץ מחקר נוסף כדי להבין כיצד ניתן לגמלן את ההשפעה.
עמותת יד שרה משאילה ציוד רפואי סיעודי בשיטה דומה: ציוד רב פעמי מוצע לאדם תמורת פקדון. כאשר האדם מחזיר את הציוד, הוא נשאל האם ברצונו לתרום את הפיקדון או לקבלו חזרה.
מודל כלכלי

כמה חברות אימצו את גישת ה-pay it forward כמודל כלכלי. למשל, ב-Karma Kitchen ארוחות הלקוחות כבר שולמו על ידי לקוחות קודמים, ומעודדים את הלקוחות לשלם על ארוחות של לקוחות עתידיים. במאפיית "פת שטיינבך" הוקם בשנת 2019 "הקיר הטוב", אליו מוצמדות קבלות של מוצרים ששולמו על ידי לקוחות קודמים, כאשר לקוח נצרך יכול לבחור קבלה ולקבל את המוצר המשולם חינם.
Heifer Project International הייתה חלוצה בגישה לפיתוח בר-קיימא, ושימשה מלווי מיקרו-מימון. כיום "גשר לאפריקה" מציעה לנשים בטנזניה מימון לחיות משק בשיטה זו: היא מצפה מן הנשים שקיבלו מימון לתת ולד של חיית המשק שלהן לאישה אחרת. יש אפילו כאלה הדוגלים בגישת העבר את זה הלאה כאמצעי העיקרי לעסקה כלכלית.
ניסויים והסברים

מספר ניסויים מתעדים התנהגות טבעית של העברה הלאה, במובן של העברת יחס שאותו חוו הנבדקים. אנשים שקיבלו יותר כסף נוטים, למשל, יותר לתרום לאדם זר. אנשים שהוקצו להם משימות קלות נוטים יותר להקצות לאחרים משימות קלות. נהגים שחווים התעקשות על זכות קדימה מצד נהגים אחרים נוטים יותר להתעקש על זכות הקדימה שלהם עצמם.
נבחנו שני הסברים להעברות הלאה שנצפו. ביולוגים ופסיכולוגים אבולוציוניים טוענים שעזרה או פגיעה מובילות לתגובה רגשית כמו הכרת תודה או כעס, שבתורן מעוררות את ההתנהגות המתאימה. קבלת משימה מעצבנת גורמת לאדם לכעוס ולכן הוא מטיל משימה מעצבנת על האדם הבא. לחלופין, אנשים עשויים ללמוד מניסיונם מה שנראה כהתנהגות הולמת (תאוריית הלמידה החברתית).
שנדלר (2020) מצא שאנשים אינם מעבירים הלאה אם הם לא יכולים לחקות התנהגות ישירות. זה מצביע על כך שלפחות בניסויים עד כה, ההעברה הלאה מוּנַעַת מלמידה חברתית ולא מרגשות.
ראו גם

כלכלת מתנה
שש דרגות של הפרדה
עסק חברתי
אחריות חברתית
קפה סוספזו
גאוקשינג
BookCrossing
הנסיך נפוליאון בונפרטה

| --- | --- |

 לידה:  9 בספטמבר 1822 טריאסטה, האימפריה האוסטרית האימפריה האוסטרית 
 פטירה:  17 במרץ 1891 (בגיל 68) רומא, ממלכת איטליה ממלכת איטליה 
 שם מלא:  נפוליאון ז'וזף שארל פול בונפרטה
 מדינה:  צרפת 
 מקום קבורה:  בזיליקת סופרגה 
 בת זוג:  מריה קלוטילדה, נסיכת סבויה
 פרסים והוקרה
 צלב גדול של לגיון הכבוד  מדליית זהב לאומץ צבאי של איטליה  המסדר המלכותי של השרפים 
 
הנסיך נפוליאון בונפרטה, הידוע גם כ-"נפוליאון-ז'רום" (בצרפתית: Napoléon Bonaparte;‏ 9 בספטמבר 1822 – 17 במרץ 1891), היה נסיך ופוליטיקאי צרפתי, בנו של ז'רום בונפרטה.
ביוגרפיה

נפוליאון-ז'רום נולד ב-9 בספטמבר 1822 בטריאסטה, לז'רום בונפרטה ולקתרינה, נסיכת וירטמברג, בתם של פרידריך הראשון, מלך וירטמברג ואוגוסטה, דוכסית בראונשווייג-וולפנביטל. בצעירותו הוא התיידד עם בן דודו לואי נפוליאון, ולאחר מכן שירת בצבא ממלכת וירטמברג. ב-1848 התקבל ללשכת הבונים החופשיים "ידידי המולדת" וב-1852 היה לחבר כבוד בלשכת "בונפרטה". 
 בשנת 1848 הוא נבחר לאספה המכוננת, והיה החבר הכי צעיר בה, ולאחר הפיכת 2 בדצמבר 1851 סייע לבן דודו לדכא את התנגדות הרפובליקנים. נפוליאון היה יועץ קרוב של בן דודו נפוליאון השלישי, והיה תומך מרכזי של התערבות צרפתית באיטליה, כפי דרישת קמילו בנסו די קאבור והלאומנים האיטלקים.
נפוליאון שימש כמפקד דיוויזיה במהלך מלחמת קרים, ולאחר מכן שימש כמושל אלג'יריה. כחלק ממדיניות הברית של דודנו עם ממלכת סרדיניה, התחתן נפוליאון-ז'רום ב-30 בינואר 1859 עם מריה קלוטילדה, נסיכת סבויה, בתם של ויטוריו אמנואלה השני, מלך איטליה ואדליידה מאוסטריה, ונולדו להם 3 ילדים. במהלך מלחמת אוסטריה-סרדיניה פיקד נפוליאון על קורפוס צרפתי, אולם הוא לא השתתף בקרב סולפרינו.
בשנת 1870 התפטר נפוליאון השלישי בעקבות המפלה במלחמת צרפת–פרוסיה, והוקמה הרפובליקה הצרפתית השלישית. בשנת 1879 נהרג נפוליאון הרביעי, ובצוואתו הוא מינה את בנו של נפוליאון-ז'רום - ויקטור, נסיך נפוליאון ליורשו. בעקבות כך פרצה מחלוקת בין תומכי בית בונפרטה בשאלה מי ראוי לעמוד בראש הבית, ונוצר קרע בין ויקטור לאביו. ב-16 בינואר 1883 הוא נעצר על שפרסם מנשר בונפרטיסטי בפריז, אולם הוא שוחרר במהירות. במאי 1886 גירשה הרפובליקה הצרפתית את הנסיכים של השושלות השלטוניות הקודמות, ובעקבות כך יצא נפוליאון לגלות בשווייץ. ב-3 במאי 1926 מת נפוליאון ברומא, והוא בן 68 שנים.
משפחתו

ב-30 בינואר 1859 התחתן נפוליאון עם מריה קלוטילדה, נסיכת סבויה, בתם של ויטוריו אמנואלה השני, מלך איטליה ואדליידה מאוסטריה, ממנה נולדו לו 3 ילדים:
ויקטור, נסיך נפוליאון (1862–1926), התחתן עם קלמנטין, נסיכת בלגיה
לואי בונפרטה (1864–1932)
מארי לטיסיה בונפרטה (1866–1926), התחתנה עם אמדאו הראשון, מלך ספרד
הערות שוליים

↑  אנדרה קומב ,ב-2010/3 La Chaîne d'union גיליון 53
| --- | --- |
בקרת זהויות :  NLI: 987007265705805171  PLWABN: 9810578168805606  BNE: XX1696002  BnF: cb14539256j (data)  GND: 101921632  ICCU: RAVV060512  ISNI: 0000 0001 0929 9473  LCCN: n50075988  Léonore: 41496  NKC: js2018994712  NLG: 277536  NTA: 068246501  SELIBR: 300290  SNAC: w6gq8qbm  SUDOC: 078526965  VcBA: 495/1970  VIAF: 103645462   WorldCat (עם VIAF): 103645462